**Zmluva o dielo č. MAGTS20000XX**

uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov

(ďalej len ako „**Zmluva**“ v príslušnom gramatickom tvare)

medzi

**Objednávateľ**:

**Hlavné mesto Slovenskej republiky Bratislava**, sídlo: Primaciálne námestie 1, 814 99 Bratislava, zastúpenie: Ing. Tatiana Kratochvílová, 1. námestníčka primátora, na základe rozhodnutia č. 36/2021 primátora hlavného mesta Slovenskej republiky Bratislavy o podpisovaní písomností a právnych dokumentov, IČO: 00 603 48, bankové spojenie: Československá obchodná banka, a.s., číslo účtu (IBAN): SK23 7500 0000 0000 2582 7143

(ďalej len ako „**Objednávateľ**“ v príslušnom gramatickom tvare)

a

**Zhotoviteľ**:

**xxx,** sídlo: xxx zastúpenie: xxx zápis: xxx IČO: xxx IČ DPH: xxx DIČ: xxx bankové spojenie: xxx číslo účtu (IBAN): xxx

(ďalej len ako „**Zhotoviteľ**“ v príslušnom gramatickom tvare)

(Objednávateľ a Zhotoviteľ ďalej spolu len ako „**Zmluvné strany**“ v príslušnom gramatickom tvare)

**Preambula**

Táto Zmluva sa uzatvára ako výsledok použitia postupu zadávania zákazky s nízkou hodnotou (civilná) podľa § [117 zákona](http://www.vssr.sk/main/goto.ashx?t=27&p=4438917&f=2) 343/2015 Z. z. o verejnom obstarávaní a o zmene a doplnení niektorých zákonov (ďalej len „**ZoVO**“) na predmet zákazky **,,Dodávka kvetinovej výzdoby, montáž a demontáž samozavlažovacích kvetináčov a zabezpečenie starostlivosti o kvetinovú výzdobu počas jej vegetačného obdobia.“**

**Článok I**

**Predmet Zmluvy**

1. Predmetom tejto Zmluvy je úprava vybraných práv a povinností Zmluvných strán pri vykonávaní činností a dodaní diela podľa tejto Zmluvy.
2. Tie práva a povinnosti, ktoré nie sú touto Zmluvou výslovne upravené sa spravujú legislatívou platnou a účinnou na území Slovenskej republiky najmä, nie však výlučne, zákonom č. 513/1991 Zb. Obchodný zákonník (ďalej len ako „**ObZ**), zákonom č. 40/1964 Zb. Občiansky zákonník (ďalej len ako „**OZ**“) a ZoVO.
3. Zmluvné strany berú na vedomie, že Objednávateľ ako verejný obstarávateľ nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov a nie sú zapísaní v registri partnerov verejného sektora) alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

**Článok II**

**Dielo**

1. Pre účely tejto Zmluvy sa pod pojmom „Dielo“ v príslušnom gramatickom tvare rozumie najmä, nie však výlučne, dodávka kvetinovej výzdoby, montáž a demontáž samozavlažovacích kvetináčov vo vlastníctve Objednávateľa a zabezpečenie starostlivosti o kvetinovú výzdobu počas jej vegetačného obdobia (ďalej len „**Dielo**“). Detailná špecifikácia Diela je uvedená v Prílohe č. 2 tejto Zmluvy.
2. Zhotoviteľ sa zaväzuje vykonávať pre Objednávateľa Dielo na vlastnú zodpovednosť a nebezpečenstvo v rozsahu a za podmienok dohodnutých v tejto Zmluve, jej prílohách a v súlade s pokynmi Objednávateľa a to všetko s náležitou odbornou starostlivosťou.
3. Objednávateľ sa zaväzuje Dielo prevziať a zaplatiť zaň dohodnutú cenu vo výške a spôsobom tak, ako je to uvedené v článku V tejto Zmluvy.

**Článok III**

**Podmienky vykonávania Diela**

1. Zhotoviteľ sa zaväzuje vykonať Dielo kvalitne, riadne a úplne, v dojednanom mieste a čase plnenia, v stanovenej špecifikácii a rozsahu, podľa podmienok dohodnutých v tejto Zmluve, v zmysle pokynov Objednávateľa a v súlade s ponukou predloženou v procese verejného obstarávania.
2. Zmluvné strany sa dohodli, že Dielo sa považuje za vykonané, ak je riadne ukončené v celom rozsahu podľa tejto Zmluvy a požiadaviek Objednávateľa, a to dňom jeho prevzatia Objednávateľom od Zhotoviteľa na základe protokolu o odovzdaní a prevzatí Diela (ďalej len ako „**Protokol**“ v príslušnom gramatickom tvare), v ktorom bude Objednávateľom výslovne uvedené, že Dielo nevykazuje vady, tzn. Kvalitatívne a kvantitatívne zodpovedná tejto Zmluve.
3. V prípade, ak Dielo vykazuje vady, ktoré nebránia jeho riadnemu používaniu, je Objednávateľ oprávnený, nie však povinný, Dielo prevziať a používať, pričom v Protokole bude uvedený zoznam vád Diela, ktoré je Zhotoviteľ povinný odstrániť v lehote určenej Objednávateľom podľa objednávky.
4. V prípade, ak Dielo vykazuje vady, ktoré bránia jeho riadnemu používaniu, je Objednávateľ oprávnený odmietnuť prevzatie Diela, pričom v Protokole bude uvedený zoznam vád Diela, ktoré je Zhotoviteľ povinný odstrániť v lehote určenej Objednávateľom podľa objednávky.
5. Predmet Zmluvy bude vykonávaný na základe objednávok vyhotovených Objednávateľom. Objednávka bude obsahovať najmä:
6. stručný popis vykonania časti Diela,
7. termín na vykonanie časti Diela,
8. predpokladanú hodnotu časti Diela.
9. Zhotoviteľ sa zaväzuje realizovať Dielo na základe jednotlivých objednávok vyhotovovaných Objednávateľom, v rozsahu uvedenom v Prílohe č. 2 tejto Zmluvy a v termínoch uvedených v jednotlivých objednávkach.

# Článok IV

**Lehoty**

* 1. Táto Zmluva sa uzatvára na dobu určitú, a to do 15.10.2022.
	2. Lehota na vykonanie čiastkového plnenia Diela je bližšie špecifikovaná v objednávke.

# Článok V

**Cena a platobné podmienky**

1. Cena za vykonanie Diela (ďalej len ako „**Cena**“ v príslušnom gramatickom tvare) je stanovená na základe cenovej ponuky Zhotoviteľa predloženej v procese verejného obstarávanie, ktorá tvorí neoddeliteľnú Prílohu č. 1 Cenová ponuka tejto Zmluvy, v súlade s ust. zákona č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách v znení neskorších predpisov.
2. Zmluvné strany sa dohodli, že Cena je stanovená v celkovej výške xxx EUR bez DPH, xxx,- EUR s DPH.
3. Cena je maximálna a konečná. V Cene sú zahrnuté všetky náklady a výdavky Zhotoviteľa, ktoré súvisia so zhotovením Diela, vrátane potrebného materiálu a dopravy, ako aj primeraného zisku.
4. Objednávateľ neposkytuje preddavky ani zálohové platby na Dielo.
5. Nárok Zhotoviteľa na zaplatenie Ceny alebo jej príslušnej časti vzniká až vykonaním Diela alebo jeho ucelenej časti, t. j. podpísaním Protokolu o odovzdaní a prevzatí Diela alebo jeho časti podľa článku III bodu 2 tejto Zmluvy.
6. Podkladom pre úhradu ceny je faktúra vystavená Zhotoviteľom po odovzdaní Diela podľa článku III ods. 2 tejto Zmluvy doručená Objednávateľovi na adresu jeho sídla uvedenú v záhlaví Zmluvy. Prílohou každej faktúry bude kópia Protokolu.
7. Zhotoviteľ zabezpečí, aby ním vystavená faktúra obsahovala všetky potrebné náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov.
8. Splatnosť faktúry je 30 dní odo dňa doručenia faktúry so všetkými zákonnými náležitosťami Objednávateľovi. Za deň zaplatenia fakturovanej sumy sa pre účely tejto Zmluvy považuje deň odpísania fakturovanej sumy z účtu Objednávateľa. V prípade, ak faktúra nebude obsahovať tieto náležitosti alebo údaje v nej uvedené budú nesprávne alebo neúplné, Objednávateľ je oprávnený ju vrátiť Zhotoviteľovi a Zhotoviteľ je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota splatnosti faktúry a nová lehota splatnosti začne plynúť doručením opravenej alebo doplnenej faktúry do sídla Objednávateľa.
9. Zmluvné strany nemajú právo jednostranne započítať voči druhej Zmluvnej strane akékoľvek peňažné pohľadávky bez písomného súhlasu druhej Zmluvnej strany. Zmluvné strany taktiež nemajú právo bez písomného súhlasu druhej Zmluvnej strany postúpiť na tretiu osobu akékoľvek peňažné pohľadávky voči druhej Zmluvnej strane.
10. Zhotoviteľ podpisom Zmluvy berie na vedomie, že Objednávateľ nie je povinný vyčerpať celú Cenu uvedenú v bode 2. tohto článku.

# Článok VI

**Práva a povinnosti Zmluvných strán**

1. Zhotoviteľ:
2. je pri vykonaní Diela viazaný pokynmi Objednávateľa, ktoré vyplývajú z tejto Zmluvy,
3. sa zaväzuje vykonať Dielo s maximálnou odbornou starostlivosťou, v požadovanej kvalite a množstve, spôsobom a v lehote uvedenej v tejto Zmluve, resp. v objednávke,
4. vyhlasuje, že sa v plnom rozsahu oboznámil s charakterom a rozsahom Diela v zmysle podmienok stanovených Objednávateľom a sú mu známe všetky technické, kvalitatívne a iné podmienky realizácie Diela. Zhotoviteľ vyhlasuje, že disponuje všetkými potrebnými odbornými znalosťami, právomocami, skúsenosťami a kompetenciami k tomu, aby uzavrel túto Zmluvu a splnil svoje záväzky z nej vyplývajúce,
5. má právo na poskytnutie objektívne nevyhnutnej súčinnosti zo strany Objednávateľa spočívajúce najmä, nie však výlučne v poskytnutí potrebných konzultácií a ďalších materiálov (podkladov), ktoré má Objednávateľ k dispozícii a ktoré sú nevyhnutné k vykonaniu Diela,
6. má právo na úhradu ceny za Dielo podľa tejto Zmluvy,
7. Zhotoviteľ je povinný zapísať sa a byť zapísaný v registri partnerov verejného sektora počas celého trvania tejto Zmluvy, ak mu táto povinnosť vznikne,
8. Zhotoviteľ vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej len „**pracovnoprávne predpisy**“), a to predovšetkým zákona č. 311/2001 Z. z. Zákonník práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Zhotoviteľ týmto vyhlasuje, že si je plne vedomý všetkých povinností, ktoré pre neho z pracovnoprávnych predpisov vyplývajú a zaväzuje sa ich dodržiavať počas celej doby platnosti tejto zmluvy. Zhotoviteľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v pracovnoprávnych predpisoch,
9. je povinný pri plnení svojich povinností vyplývajúcich zo Zmluvy postupovať s odbornou starostlivosťou a zabezpečiť dostatočný počet zamestnancov tak, aby účel Zmluvy mohol byť plnený v zodpovedajúcej kvalite a v stanovených termínoch. Dbá pri tom na zásady účelnosti a hospodárnosti,
10. je zodpovedný za to, že práceneschopnosť, dovolenky a iná absencia jeho personálu neovplyvnia plnenie jeho povinností podľa tejto Zmluvy a nebudú sa považovať za zásah vyššej moci (vis maior),
11. Zhotoviteľ zabezpečí likvidáciu odpadu ekologickým spôsobom a zaväzuje sa odviezť biologický odpad do kompostárne na ďalšie spracovanie,
12. Zhotoviteľ je povinný samozavlažovacie kvetináče v majetku Objednávateľa po vyprázdnení riadne vyčistiť a vydezinfikovať pred uskladnením; takéto odovzdá do desiatich (10) dní po skončení vegetačného obdobia, t. j. 01.10.2022, na miesto určené Objednávateľom.
13. Objednávateľ**:**
14. je oprávnený vykonávať priebežnú kontrolu vykonávania Diela, ak zistí, že Zhotoviteľ vykonáva Dielo v rozpore so Zmluvou, je Objednávateľ oprávnený požadovať, aby Zhotoviteľ vykonal Dielo riadnym spôsobom. V prípade, že tak Zhotoviteľ neurobí ani v dodatočnej primeranej lehote, ktorú mu na to Objednávateľ poskytol, je Objednávateľ oprávnený okamžite odstúpiť od tejto Zmluvy. Tým nie je dotknuté právo na náhradu škody podľa § 373 a nasl. ObZ,
15. je oprávnený vykonávať spätnú kontrolu realizovaného plnenia po ukončení preberacieho konania,
16. sa zaväzuje poskytnúť Zhotoviteľovi objektívne nevyhnutnú súčinnosť pri plnení predmetu Zmluvy; ide najmä, nie však výlučne, o poskytnutie potrebných konzultácií, ktoré má Objednávateľ k dispozícii a ktoré sú nevyhnutné k vykonaniu Diela,
17. sa zaväzuje riadne a včas vykonané Dielo prevziať a zaplatiť Zhotoviteľovi dohodnutú cenu za Dielo.

# Článok VII

# Odovzdanie a prevzatie Diela

1. Zhotoviteľ splní svoju povinnosť vykonať Dielo jeho riadnym a včasným ukončením a jeho odovzdaním Objednávateľovi na základe Protokolu o odovzdaní a prevzatí Diela podľa článku III bodu 2 tejto Zmluvy.
2. V prípade, že pri odovzdávaní a prevzatí Diela podľa samostatného zadania budú Objednávateľom zistené vady, ktoré bránia jeho riadnemu užívaniu, Objednávateľ Dielo neprevezme, o čom spíše zápis, ktorý bude obsahovať najmä popis zistených vád, spôsob a lehotu ich odstránenia. V tomto prípade sa preberacie konanie bude považovať za neúspešné. Ak v dôsledku toho dôjde k prekročeniu lehoty na vykonanie Diela podľa tejto Zmluvy, bude Zhotoviteľ v omeškaní s odovzdaním Diela. Zhotoviteľ môže opätovne oznámiť ukončenie Diela a vyzvať Objednávateľa na začatie preberacieho konania až po riadnom odstránení vytýkaných vád.

# Článok VIII

# Zodpovednosť za škody

1. Zmluvná strana zodpovedá za všetky škody, ktoré vzniknú druhej Zmluvnej strane v dôsledku porušenia jej povinností, vyplývajúcich z tejto Zmluvy.
2. V prípade vzniku škody porušením povinností vyplývajúcich z tejto Zmluvy ktorejkoľvek Zmluvnej strane, má druhá Zmluvná strana nárok na náhradu vzniknutej škody.
3. Zmluvné strany sa dohodli, že Zhotoviteľ je povinný nahradiť Objednávateľovi skutočne vzniknutú škodu aj v prípade, že v dôsledku jeho zavinenia došlo zo strany Objednávateľa k odstúpeniu od tejto Zmluvy.
4. Ak pri spätnej kontrole budú zistené nedostatky alebo pochybenia ktorejkoľvek Zmluvnej strany pri preberacom konaní a vzniknutá finančná alebo iná škoda na strane Objednávateľa, je Objednávateľ oprávnený požadovať kompenzáciu od Zhotoviteľa ako náhradu vzniknutej škody vo forme vykonania predmetu Diela podľa pokynov Objednávateľa, kedy si Zhotoviteľ nebude nárokovať finančnú odmenu.
5. Vzniknutú škodu si Objednávateľ u Zhotoviteľa môže uplatniť aj formou vystavenia dobropisu.

# Článok IX

# Zodpovednosť za vady, záručná doba

1. Zhotoviteľ zodpovedá za to, že Dielo je vykonané podľa platných technických a právnych predpisov a má v čase odovzdania a prevzatia vlastnosti podľa tejto Zmluvy a nemá vady, ktoré by znižovali jeho hodnotu alebo schopnosť jeho využitia.
2. Záručná doba Diela je 24 mesiacov a začína plynúť dňom doručenia preberacieho protokolu podľa čl. III ods. 2 tejto Zmluvy.
3. Zhotoviteľ nezodpovedá za vady Diela, ak tieto vady spôsobilo použitie vecí/podkladov odovzdaných mu Objednávateľom v prípade, že Zhotoviteľ ani pri vynaložení odbornej starostlivosti nevhodnosť týchto vecí/podkladov nemohol zistiť alebo na ich nevhodnosť Objednávateľa upozornil a Objednávateľ na ich použití trval. Zhotoviteľ takisto nezodpovedá za vady spôsobené dodržaním nevhodných pokynov daných mu Objednávateľom, ak Zhotoviteľ na nevhodnosť týchto pokynov upozornil a Objednávateľ na ich dodržaní trval alebo ak Zhotoviteľ túto nevhodnosť nemohol zistiť.
4. Objednávateľ je povinný vady po ich zistení bez zbytočného odkladu písomne, elektronicky alebo telefonicky reklamovať, pričom v reklamácii uvedie o akú vadu sa jedná. Zhotoviteľ sa zaväzuje vady odstrániť v čo najkratšom čase podľa druhu závady, najneskôr však do 72 hodín po doručení reklamácie.
5. Náklady na odstránenie vád v záručnej dobe a nebezpečenstvo na Diele znáša počas vykonania záručnej opravy Zhotoviteľ.

# Článok X

**Úroky z omeškania a zmluvné pokuty**

1. Ak Zhotoviteľ nesplní svoj záväzok riadne a včas, má Objednávateľ voči Zhotoviteľovi nárok na zaplatenie zmluvnej pokuty vo výške 500,- EUR za každý, aj začatý deň omeškania.
2. Ak je Objednávateľ v omeškaní s plnením peňažného záväzku alebo jeho časti, má Zhotoviteľ voči Objednávateľovi nárok na zaplatenie úroku z omeškania vo výške 0,05% z nezaplatenej sumy za každý aj začatý deň omeškania s plnením peňažného záväzku a Objednávateľ sa zaväzuje uplatnený nárok uhradiť.
3. V prípade, ak Zhotoviteľ poruší svoju povinnosť registrácie podľa článku VI ods. 1 písm. f) tejto Zmluvy, vznikne Objednávateľovi nárok na zmluvnú pokutu vo výške 10 % z Ceny.
4. V prípade, ak Objednávateľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty, vznikne Objednávateľovi nárok na zmluvnú pokutu vo výške 130 % výšky daňovej povinnosti, ktorá takto Objednávateľovi vznikla.
5. V prípade, ak sa ktorékoľvek z vyhlásení Zhotoviteľa podľa článku VI ods. 1 písm. h) tejto Zmluvy ukáže ako nepravdivé a Objednávateľovi bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia služby prostredníctvom Zhotoviteľom nelegálne zamestnávaných osôb, vznikne Objednávateľovi nárok na zmluvnú pokutu vo výške 130 % sankcie uloženej kontrolným orgánom.
6. Zmluvné pokuty budú predmetom samostatných penalizačných faktúr, pričom ustanovenia článku V sa použijú primerane aj na zmluvné pokuty.
7. Zaplatením zmluvnej pokuty nie je dotknutý nárok na náhradu škody.
8. Zmluvnú pokutu a úrok z omeškania dohodnuté touto Zmluvou hradí povinná strana nezávisle od toho, či a v akej výške vznikne druhej Zmluvnej strane v tejto súvislosti škoda. Nárok na náhradu škody spôsobenej porušením povinnosti, na ktorú sa vzťahuje povinnosť uhradiť zmluvnú pokutu alebo úroky z omeškania podľa tejto Zmluvy, ostáva zachovaný v celom rozsahu.

# Článok XI

# Dôverné informácie

1. Zmluvné strany sa zaväzujú zabezpečiť zachovanie mlčanlivosti svojich zamestnancov o všetkých informáciách, zistených na základe tejto Zmluvy, skutočnostiach týkajúcich sa činnosti druhej Zmluvnej strany a jej klientov, organizácie, prevádzky, ekonomiky, obchodu, výroby, know-how a informáciách, o ktorých sa Zmluvná strana dozvie v súvislosti so spracovaním dát Objednávateľa. Informácie takto získané sa zaväzujú nezneužiť, ako aj neumožniť prístup k týmto informáciám, a to aj po skončení účinnosti tejto Zmluvy. Zmluvné strany v tejto súvislosti preukázateľným spôsobom upozornia svojich zamestnancov na trestnoprávne, občianskoprávne, pracovnoprávne a iné dôsledky, vyplývajúce z porušenia tejto Zmluvy.
2. Za dôverné informácie chránené podľa tohto článku sa nepovažuje informácia a/alebo dokument, ktorý je v dobe svojho zverejnenia verejne známy, alebo ktorý je verejne dostupný alebo sa stal verejne dostupným bez zavinenia Zmluvnej strany, alebo ktorý bol zverejnený v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov, záväzným nariadením alebo rozsudkom, na požiadanie súdu alebo iného, v zmysle zákona na to oprávneného subjektu.
3. Zhotoviteľ berie na vedomie, že je povinný dodržiavať všetky právne predpisy vzťahujúce sa k ochrane dát, ochrane osobných údajov, obchodnému tajomstvu, ako aj iné právne predpisy, ktorými je viazaný Objednávateľ.
4. Ustanovenia predchádzajúcich bodov tohto článku platia aj po uplynutí doby platnosti Zmluvy, a to až do doby, kedy sa tieto informácie stanú verejne známymi.

# Článok XIIUkončenie Zmluvy

1. Zmluva môže zaniknúť, okrem riadneho splnenia všetkých práv a povinností Zmluvných strán z nej vyplývajúcich aj:
2. písomnou dohodou Zmluvných strán,
3. písomnou výpoveďou ktorejkoľvek zo strany Objednávateľa aj bez uvedenia dôvodu, pričom výpovedná lehota je dva mesiace a začína plynúť prvým dňom nasledujúceho mesiaca po mesiaci, v ktorom bola výpoveď doručená Zhotoviteľovi;
4. písomným odstúpením v súlade so Zmluvou, s ustanoveniami Obchodného zákonníka alebo platného zákona o verejnom obstarávaní.
5. Bez ohľadu na vôľu Zmluvných strán, k ukončeniu tejto Zmluvy dôjde tiež:
6. dňom právoplatnosti rozhodnutia príslušného súdu, ktorým súd vyhlási konkurz na majetok Zhotoviteľa,
7. dňom právoplatnosti rozhodnutia príslušného súdu, ktorým súd zamietne návrh na vyhlásenie konkurz na majetok Zhotoviteľa pre nedostatok majetku,
8. dňom právoplatnosti rozhodnutia príslušného súdu, ktorým súd povolí reštrukturalizáciu Zhotoviteľa,
9. Zhotoviteľ ako obchodná spoločnosť bude zrušený bez likvidácie alebo Zhotoviteľ ako obchodná spoločnosť vstúpi do likvidácie,
10. zánikom Zhotoviteľa bez právneho nástupcu.
11. Odstúpenie od Zmluvy nadobúda účinnosť dňom doručenia písomného oznámenia o odstúpení od Zmluvy druhej Zmluvnej strane na adresu uvedenú v záhlaví tejto Zmluvy.
12. V prípade, ak dôjde k odstúpeniu od Zmluvy po vykonaní časti Diela, týka sa odstúpenie od Zmluvy len nevykonanej časti Diela a práva a povinnosti Zmluvných strán týkajúce sa vykonanej časti Diela odstúpením od Zmluvy nie sú dotknuté.
13. Odstúpenie od Zmluvy sa nedotýka už vzniknutého nároku na náhradu škody vzniknutého porušením Zmluvy.

# Článok XIII

# Doručovanie

1. Zmluvné strany sa dohodli, že písomnosť podľa tejto Zmluvy je možné doručovať:
2. osobne,
3. poštou,
4. kuriérom,
5. elektronicky prostredníctvom emailu.
6. Pre doručovanie sa použijú adresy Zmluvných strán uvedené v záhlaví tejto Zmluvy. V prípade akejkoľvek zmeny adresy určenej na doručovanie písomnosti na základe tejto Zmluvy sa Zmluvná strana zaväzuje o tejto zmene bezodkladne, najneskôr však do 7 kalendárnych dní od kedy zmena nastane, písomne informovať druhú Zmluvnú stranu; v takomto prípade je pre doručovanie rozhodujúca nová adresa, riadne oznámená druhej Zmluvnej strane.
7. Zmluvné strany sa dohodli, že písomnosť sa na účely tejto Zmluvy považuje za doručenú dňom jej prevzatia Zmluvnou stranou, ktorej je adresovaná alebo dňom odmietnutia jej prevzatia Zmluvnou stranou, ktorej je adresovaná alebo uplynutím úložnej lehoty na pošte, a to aj v prípade, že sa adresát o uložení zásielky nedozvedel.

# Článok XIV

# Osobitné ustanovenia

1. Každá zo Zmluvných strán sa zaväzuje určiť kontaktnú osobu, ktorá bude organizačne zabezpečovať všetky činnosti súvisiace s plnením podľa tejto Zmluvy.
2. Kontaktná osoba za Objednávateľa: Mgr. Valér Jurčák, valer.jurcak@bratislava.sk

 Michal Ševella, michal.sevella@bratislava.sk

1. Kontaktná osoba za Zhotoviteľa.................................................
2. Zmluvné strany sa zaväzujú bez zbytočného odkladu navzájom si oznamovať všetky informácie, ktoré by mohli mať vplyv na riadne plnenie tejto Zmluvy.
3. Zmluvné strany sú povinné minimálne raz denne kontrolovať kontaktné emailové adresy.
4. Zhotoviteľ zodpovedá za ochranu a bezpečnosť zdravia svojich pracovníkov pri vykonávaní prác, ako aj ostatných fyzických osôb oprávnene sa zdržujúcich na pracovisku v zmysle platných právnych predpisov a za zabezpečenie a udržiavanie miesta vykonávania predmetu Zmluvy v zmysle platných právnych predpisov vzťahujúcich sa na bezpečnosť a ochranu zdravia pri práci.

# Článok XV

# Záverečné ustanovenia

1. Práva a povinnosti Zmluvných strán neupravené touto Zmluvou sa riadia príslušnými ustanoveniami ObZ, ZoVO a ďalšími všeobecne záväznými právnymi predpismi platnými a účinnými na území Slovenskej republiky.
2. Zmluvné strany sa dohodli, že spory vzniknuté z tejto Zmluvy budú riešiť vzájomnou dohodou. Pokiaľ sa Zmluvné strany na riešení sporu nedohodnú, je ktorákoľvek zo Zmluvných strán oprávnená obrátiť sa s návrhom na riešenie sporu na vecne a miestne príslušný súd v Slovenskej republike.
3. Meniť alebo dopĺňať ustanovenia tejto Zmluvy je možné len na základe dohody Zmluvných strán v súlade s § 18 ZoVO, formou písomných, číslovaných dodatkov, podpísaných oprávnenými zástupcami obidvoch Zmluvných strán.
4. Ak sa akékoľvek ustanovenie tejto Zmluvy stane neplatným alebo neúčinným, platnosť alebo účinnosť ostatných ustanovení Zmluvy ostane nedotknutá. Namiesto neplatných ustanovení Zmluvy sa použijú príslušné ustanovenia Obchodného zákonníka, ktoré sú obsahom a účelom najbližšie obsahu a účelu Zmluvy.
5. Táto Zmluva je vyhotovená v (6) šiestich vyhotoveniach s platnosťou originálu, z ktorých (4) štyri vyhotovenia obdrží Objednávateľ a (2) dve vyhotovenia Zhotoviteľ.
6. Táto Zmluva nadobúda platnosť dňom jej podpísania oboma Zmluvnými stranami a účinnosť dňom nasledujúcom po dni jej zverejnenia na webovom sídle Objednávateľa podľa § 47a ods. 1 Občianskeho zákonníka v spojení s § 5a zákona č. 211/2000 Z .z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
7. Zmluvné strany vyhlasujú, že si Zmluvu riadne prečítali, jej obsahu porozumeli, uzatvárajú ju slobodne, nie v tiesni ani za nápadne nevýhodných podmienok a na znak súhlasu s jej obsahom ju vlastnoručne podpisujú.
8. Neoddeliteľnou súčasťou tejto Zmluvy sú nasledujúce prílohy:
9. Príloha č. 1 – Návrh na plnenie kritérií
10. Príloha č. 2 – Špecifikácia Diela

V Bratislave, dňa: V Bratislave, dňa:

Objednávateľ: Zhotoviteľ:

**Hlavné mesto SR Bratislava**

Ing. Tatiana Kratochvílová

1. námestníčka primátora

**Príloha č. 1 k Zmluve o dielo – Cenová ponuka**

**Príloha č. 2 k Zmluve o dielo – Špecifikácia Diela**

**Predmet diela:**

Predmetom Zmluvy je zabezpečenie kvetinovej výzdoby v centre Hlavného mesta SR Bratislavy a starostlivosť o ňu počas jej vegetačného obdobia od výsadby do 1.10.2022 za účelom zvýšenia estetického vzhľadu ulíc v historickom centre Hlavného mesta počas turistickej sezóny.

Cieľom je obstaranie kvetinovej výzdoby do 245 ks samozavlažovacích kvetináčov (závesná zostava zložená z 2 polkruhových nádob), ktoré sú vo vlastníctve Objednávateľa, ich montáž a demontáž. Objednávateľ požaduje minimálne 24 ks koreňov v jednom samozavlažovacom kvetináči.

|  |  |
| --- | --- |
| **Špecifikácia diela** | **Popis/charakteristika** |
| Druh kvetín a varianty výsadby | ***Variant 1****Pelargonium Peltatum (muškáty)****Varinat 2*** *Lysimachia/Ipomea/Impatiens/Pezunia/Lobelia/Pelargonium****Variant 3****Lysimachia/Begonia/Fuchsia/Bacopa/Ipomea* |
| Kvetinová výzdoba v samozavlažovacích kvetináčoch | Minimálne 24 ks koreňov rastlín v jednom samozavlažovacom kvetináči. V čase osadenia musia byť výsadba už zakvitnutá. |
| Kvetinová výzdoba v samozavlažovacích kvetináčoch- údržba  | Polievanie, hnojenie, odstraňovanie suchých a odkvitnutých častí muškátov, v prípade odumretia doplniť stav výsadby.  |

|  |  |  |
| --- | --- | --- |
| **Požadované miesto plnenia predmetu Zmluvy** | **Počet kvetináčov (ks)** | **Variant výsadby** |
| Mostová ul. | 18 | 2 |
| Hurbanovo nám. | 5 | 1 |
| Obchodná ul. | 20 | 2 |
| Kapucínska ul. | 22 | 1 |
| Nám. SNP  | 8 | 1 |
| Štefánikova ul.  | 25 | 3 |
| Klobučnícka ul. | 6 | 3 |
| Stará Tržnica  | 7 | 2 |
| Palisády  | 30 | 1 |
| Špitálska ul.  | 8 | 1 |
| Štúrova ul.  | 13 | 1 |
| Františkánske nám. | 4 | 1 |
| Kolárovo nám. | 14 | 1 |
| Nám. Franza Liszta | 40 | 1 |
| Mudroňova ul.  | 25 | 1 |